Magnus Bladstakk

Magnus Bladstakk (fødselsår ukjent, død 1227 i Värmland)Dødsåret 1227 fremgår av fremstillingen i Helle «Norge blir en stat – 1130-1319», side 71. Tilsvarende opererer Salmonsens og Norsk biografisk leksikon med 1227. Det bemerkes likevel at Holmsen «Norges historie: Fra de eldste tider til 1660», side 250, oppgir 1228 som dødsår. var en norsk opprørshøvding og kongsemne mot slutten av borgerkrigstiden. Han var den siste føreren for Ribbungene.

Etter Sigurd Ribbungs død i 1226, og etterfølgeren Knut Håkonssons nederlag samme år og grid i 1227, tok Magnus Bladstakk føringen for det som var igjen av Ribbungpartiet.Helle, side 71.

Kong Håkon Håkonsson hadde i 1225 gått inn i Värmland med en hær for å straffe värmlendingene for deres støtte til Ribbungene som opererte i grensetraktene. 
Etter at kong Håkon hadde truet med nye straffetog, ble Magnus Bladstakk grepet og hengt av Värmlandsbøndene.Helle, side 71 og 72. Magnus Bladstakks død markerer den endelige oppløsningen av Ribbungene.Ribbungerne i Salmonsens konversationsleksikon (Anden Udgave).

 Referanser 

 Litteratur 
 Holmsen, Andreas: Norges historie: Fra de eldste tider til 1660. ISBN 82-00-032442 Universitetsforlaget (4. utgave, 1977).
 Helle, Knut: Norge blir en stat – 1130-1319.  Universitetsforlaget (1964).
 Håkon Håkonssons saga

Kategori:Nordmenn fra norrøn tid
Kategori:Ribbungopprøret
Kategori:Fødselsår ukjent
Kategori:Dødsfall i 1227
Kategori:Nordmenn fra middelalderen
Kategori:Nordmenn på 1100-tallet
Kategori:Nordmenn på 1200-tallet